МУНИЦИПАЛЬНОЕ БЮДЖЕТНОЕ

ДОШКОЛЬНОЕ ОБРАЗОВАТЕЛЬНОЕ УЧРЕЖДЕНИЕ

«Детский сад комбинированного вида №16 «Скворушка»

г. Набережные Челны

Конспект занятия на татарском языке

“Күбәләк белән танышу”

(для младшей группы)

Составитель: воспитатель

1 категории Идрисова Х.В.

*Максат. 1.* Балаларны күбәләк белән таныштыру.

*2.* Күбәләкнең табигатьтәге әһәмиятен һәм чәчәк белән бәйләнешен аңлату.

*3.* Күбәләкләргә карата сак караш тәрбияләү.

*Интеграль өлкәләр:* тирә-юнь белән таныштыру, сөйләм үстерү, музыка.

*Алдан зшләнгән эшләр*: саф һавада йөргәндә күбәләкләрне күзәтү һәм рәсемнәр карау.

*Материал:* күбәләк рәсеме, ятьмә, чәчәк һәм күбәләк маскалары, магнитофон,дидактик уен” Кем тизрәк җыя”.

*Эшчәнлек барышы.*

Тактада матур күбәләк рәсеме.

*Тәрбияче*: Әйт әле. Күбәләк

Сөйләшик бергәләп.

Бу кадәр күп очып

Армыйсың син ничек?

*Тәрбияче*:Балалар, бу нәрсә?

*Балалар*: Күбәләк.

*Тәрбияче* Нинди күбәләк?

*Балалар*:Матур күбәләк.

*Тәрбияче*: Бик дөрес, балалар. Күбәләк бик матур.

Ишек шакыйлар. Белмәмеш керә, кулында кечкенә ятьмә.

*Белмәмеш*: Исәнмесез, балалар.Менә минем ятьмәм бар.

*Тәрбияче*: Ни өчен кирәк ул сиңа?

*Белмәмеш*: Минем күбәләк тотасым килә, алар бит бик матурлар.

*Тәрбияче*: Әйдә, Белмәмеш, балалар белән бергә күбәләк рәсемен карыйк әле. Күбәләкнең канатлары нинди? Башында нәрсәләре бар? Гәүдәсе нинди?

*Тәрбияче*:Әйе, күбәләкләр бик матурлар, канатлары кызгылт, сары була. Гәүдәсе кечкенә, күзләре дә, аяклары да кечкенә, мыегы да бар. Күбәләкнең аяклары алты, балалар.Күбәләк очып йөри.

Балалар күбәләк булып очып күрсәтәләр.

*Тәрбияче*: Без сезнең белән уйнап алабыз. Бу уен” Кем тизрәк җыя” дип атала.

Һәр балага өлешләргә бүленгән күбәләк бирелә . Балалар шул өлешләрдән күбәләк рәсеме җыялар. Магнитофонда тыныч кына музыка ишетелә.

*Тәрбияче*: Булдырдыгыз, балалар.

*Белмәмеш*: Нинди матур күбәләкләр!

*Белмәмеш*: Мин күбәләкнең чәчәккә утырганын күргәнем бар.

*Тәрбияче*: Балалар, ни өчен күбәләк чәчәккә куна?

*Балалар*: Сулар бар.

*Тәрбияче*: Әйе, чәчәкләрдә тәмле сулар бар. Күбәләкләр тәмле суны бик тә яраталар. Күбәләкләрнең тәмле су эчүләре чәчәкләр өчен бик тә файдалы. Әгәр алар кунмаса . чәчәкләрнең орлыклары булмый. Күбәләкләргә кагылырга ярамый, әгәр дә аның канатына кул белән тотынсаң, ул оча алмый, аларны сакларга кирәк.

*Белмәмеш*: Мин боларны белми идем. Башка бервакытта да күбәләкләргә кагылмам.

Белмәмеш саубуллашып чыгып китә.

*Тәрбияче*: Тагын бер уйныйбыз. Уеныбыз “ Күбәләкләр һәм чәчәкләр” дип атала.

Төркемдәге балаларның яртысы күбәләкләр маскасы, яртысы чәчәкләр маскасы кияләр.

Музыка астында күбәләкләр, чәчәкләр арасында очып йөриләр, чәчәкләр чүгәлиләр. Музыка туктагач, күбәләкләр чәчәкләр янында туктап калалар.

*Тәрбияче*: Балалар,күбәләкләр турында ничек кайгыртырга кирәк?

*Балалар*: Тотмаска кирәк. Куркытмаска кирәк. Чәчәкләрне өзмәскә кирәк. Чәчәкләрне таптамаска кирәк.

*Тәрбияче*: Ни өчен боларны эшләмәскә кирәк?

*Балалар*: Күбәләкләр өчен тәмле су күп була.

*Тәрбияче*: Бик дөрес, балалар. Күбәләкләрне тотмаска, куркытмаска, чәчәкләрне өзмәскә, таптамаска кирәк, чөнки күбәләкләр өчен тәмле су күп була.